Analýza vplyvov na podnikateľské prostredie

Názov materiálu: 
Návrh zákona o financovaní škôl a školských zariadení 
Predkladateľ:  Ministerstvo školstva, výskumu, vývoja a mládeže SR
3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):
	TYP NÁKLADOV
	Zvýšenie nákladov v € na PP
	Zníženie nákladov v € na PP

	A.Dane, odvody, clá a poplatky, ktorých cieľom je znižovať negatívne externality
	0
	0

	B. Iné poplatky
	0
	0

	C. Sankcie a pokuty
	0
	0

	D. Nepriame finančné náklady
	0
	0

	E. Administratívne náklady
	0
	0

	Spolu = A+B+C+D+E
	0
	0

	
	
	

	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	0
	0

	G. Goldplating
	0
	0

	
	
	

	
	
	

	VÝPOČET PRAVIDLA 1in2out:
	IN
	OUT

	H. Náklady okrem výnimiek = B+D+E-F
	0
	0

3.1.2 Výpočty vplyvov jednotlivých regulácií na zmeny v nákladoch podnikateľov


[image: ]
3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 
 3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne). 
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká  menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky. 
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.
3.2 Vyhodnotenie konzultácií s podnikateľskými subjektmi pred predbežným pripomienkovým konaním

Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené. 
Uveďte hlavné body konzultácií a ich závery. 
Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania. 
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie. 

Bola zverejnená predbežná informácia k legislatívnemu procesu PI/2025/113 Návrh zákona o financovaní škôl a školských zariadení:   

 https://www.slov-lex.sk/elegislativa/legislativne-procesy/SK/PI/2025/113 

V rámci tohto procesu boli prijaté vyjadrenia, ktoré sú dostupné na vyššie uvedenom webovom sídle.  

Asociácia súkromných škôl a školských zariadení SR zaslala v nadväznosti na predmetnú PI dve vyjadrenia všeobecného charakteru, ktoré sa týkali toho, aby bola v zákone garantovaná rovnosť vo financovaní škôl a školských zariadení bez rozdielu zriaďovateľa a aby boli všetky školy a školské zariadenia financované zo štátneho rozpočtu. 

Zároveň ASŠŠZ SR zaslala aj jedno konkrétne vyjadrenie, v ktorom navrhuje zahrnúť nárok na dopravné aj pre zákonných zástupcov detí/žiakov súkromných škôl a školských zariadení.                         

MŠVVaM SR uvedené vyjadrenia zohľadnilo pri tvorbe návrhu zákona v rámci rozsahu zámeru návrhu.       
 
[bookmark: _Hlk47698091] 
3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 
Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 
Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 
Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 
Ovplyvňuje zmena regulácie inovácie, vedu a výskum?
Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?
Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
x zvyšuje  	☐
 nemení	      x znižuje

[bookmark: _GoBack]Reguláciou v súlade s § 13 ods. 7 sa upravujú podmienky súkromnému zriaďovateľovi  materskej, základnej a strednej školy na poskytovanie normatívnych príspevkov zo štátneho rozpočtu na financovanie výchovy a vzdelávania v školách v jeho zriaďovateľskej pôsobnosti. Výška normatívnych príspevkov zo štátneho rozpočtu bude závislá od skutočnosti, či príslušná škola bude verejným poskytovateľom výchovy a vzdelávania (definovaným v zákone o školskej správe). Ak bude škola verejným poskytovateľom, jej zriaďovateľovi budú poskytnuté normatívne príspevky v plnej výške. Súčasne však škola nebude môcť podmieňovať poskytovanie výchovy a vzdelávania žiadnym protiplnením, s výnimkou príspevkov na čiastočnú úhradu výdavkov materskej školy, spojených s činnosťou výchovou, pobytom, ubytovaním a stravovaním v školských zariadeniach.  Pri súkromných školách,  ktoré v súčasnosti poskytujú výchovu a vzdelávanie za úhradu a protiplnenia, a po  zavedení regulácie sa rozhodnú byť verejným poskytovateľom, môže dôjsť k zníženiu konkurencieschopnosti.  Finančné prostriedky získané školou za úhradu výchovy a vzdelávania a získané z protiplnení, súkromné školy často využívajú na zabezpečenie lepších služieb a vybavenia svojich škôl, a tým na zvýšenie svojej konkurencieschopnosti. Ich znížením by došlo k obmedzeniu týchto možností. 

Zároveň by regulácia však mohla mať vplyv aj na zvýšenie konkurencieschopnosti súkromných škôl, keďže upustenie od poskytovania výchovy sa vzdelávania za úhradu, prípadne od protiplnení,  by mohlo byť dôvodom zvýšeného záujmu zákonných zástupcov a žiakov o výchovu a vzdelávanie v týchto školách. 


Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
x zvyšuje  	☐
 
nemení 	x znižuje

Opatrenie v súlade s § 13 ods. 7 – viď uvedené v bode 3. 3. konkurencieschopnosť,  by mohlo mať za následok zníženie produktivity. Pokles detí a žiakov v príslušný školách v dôsledku zníženia konkurencieschopnosti,  by nemusel zodpovedať pomernému zníženiu nákladov na výchovu a vzdelávanie. 

Zároveň by opatrenie mohlo mať vplyv aj na zvýšenie produktivity, keďže upustenie od poskytovania výchovy a vzdelávania za úhradu, príp. za protiplnenia, by mohlo byť dôvodom k zvýšeniu počtu detí a žiakov v týchto školách bez toho, aby sa pomerne zvyšovali náklady na výchovu a vzdelávanie.


3.4  Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;
1. regulované ceny podľa zákona č. 18/1996 Z. z. o cenách;
1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,
1. iné vplyvy podľa písm. a) až c), ktoré sú goldplatingom.

Predložený návrh zákona o financovaní, ktorý upravuje poskytovanie finančných prostriedkov zo štátneho rozpočtu  zriaďovateľom súkromných materských škôl,  súkromných základných škôl a súkromných stredných škôl,  a  poskytovanie finančných prostriedkov z výnosu dane z príjmov územnej samospráve zriaďovateľom súkromných základných umeleckých škôl, súkromných jazykových škôl a súkromných školských zariadení predpokladá nasledovné regulácie, ktoré budú mať pozitívny vplyv na podnikateľské prostredie: 

Vypustenie povinnosti obce a samosprávneho kraja uzatvoriť so zriaďovateľom súkromnej školy alebo školského zariadenia Zmluvu o poskytnutí finančných prostriedkov z výnosu dane z príjmov územnej samospráve na mzdy a prevádzku na dieťa, žiaka alebo na poslucháča školy alebo školského zariadenia na účely financovania  výchovy a vzdelávania v týchto školách a školských zariadeniach. Uzatvorenie zmluvy so zriaďovateľom je zákonom ustanovené len ako možnosť.  Táto regulácia predpokladá vplyv na zníženie nepriamych finančných nákladov a zníženie administratívnych nákladov na podnikateľské prostredie.
Zavedenie regulácie sa dotkne približne 475 subjektov – zriaďovateľov súkromných základných umeleckých škôl, súkromných jazykových škôl a súkromných školských zariadení, ktorí už nebudú povinní uzatvárať s obcou alebo samosprávnym krajom, v závislosti od sídla príslušnej školy alebo školského zariadenia, zmluvu o poskytnutí finančných prostriedkov z výnosu dane z príjmov územnej samospráve na mzdy a prevádzku na dieťa, žiaka alebo na poslucháča školy alebo školského zariadenia.  
V tejto súvislosti sa zriaďovateľom súkromných škôl znížia nepriame finančné náklady a  administratívne náklady.  
Počet subjektov, na ktoré sa regulácia vzťahuje,  bol určený na základe údajov z Rezortného informačného systému MŠVVaM SR – súkromní zriaďovatelia, ktorí zriaďujú súkromné školy a školské zariadenia, zaradené v sieti škôl a školských zariadení SR,  pričom boli vyšpecifikovaní súkromní zriaďovatelia, ktorých  školy a školské zariadenia sú financované z výnosu dane z príjmov územnej samospráve. Počet subjektov nie je možné určiť presnejšie, nakoľko ministerstvo nemá k dispozícii relevantné údaje, koľko zriaďovateľov a s koľkými obcami a samosprávnymi krajmi malo doposiaľ povinnosť uzatvoriť na účely financovania predmetnú Zmluvu. V prípade, ak súkromný zriaďovateľ mal zriadené viaceré školy a školské zariadenia v rôznych obciach, prípadne samosprávnych krajoch, uzatváral Zmluvu osobitne s každou obcou a samosprávnym krajom. 
Pri vyčíslení sa počíta s uzatvorením Zmluvy 1x ročne, avšak v praxi počas roka, z dôvodu zmeny východiskovej základne pre výpočet výnosu dane z príjmov územnej samospráve v priebehu kalendárneho roka Ministerstvom financií SR, dochádzalo aj k uzatváraniu dodatkov k Zmluve. Ministerstvo však nemá k dispozícii údaje o počte uzatváraných dodatkov zriaďovateľmi  k predmetnej Zmluve v priebehu kalendárneho roka.  
Vzhľadom k vyššie uvedenému, sa predpokladá  vyššie skutočné zníženie nepriamych finančných nákladov a  administratívnych nákladov na podnikateľské prostredie, ako je vyčíslená hodnota. 
[bookmark: _Hlk169299983]Pre vyčíslenie nepriamych nákladov bola  v závislosti na rozsahu povinností súvisiacich s uzatvorením tejto zmluvy zvolená časová dotácia na 1 zmluvu vo výške 120 min. jednorazovo a hodinová sadzba ceny práce vo výške 13 €, ktorá vychádza z dát Štatistického úradu SR o  priemernej mzde zamestnanca v národnom hospodárstve za rok 2024 vo výške 1524 € so započítaním povinných odvodov zamestnávateľa za zamestnanca vo výške 36,2 % pri 168 hodinovom  mesačnom fonde pracovného času po zaokrúhlení na celé € nahor.   Z takto stanovených údajov bolo vyčíslené  ročné zníženie administratívnych nákladov na podnikateľské prostredie vo výške 12 350 €. 
[bookmark: _Hlk169300068]Nakoľko zriaďovateľovi zanikne povinnosť doručenia originálu Zmluvy obci alebo samosprávnemu kraju, bolo identifikované aj zníženie nepriamych  finančných nákladov vo výške 2,70 € na jeden subjekt. Táto suma predstavuje  úsporu na poštovné náklady na doručenie doporučeného listu podľa cenníka Slovenskej pošty. Z takto stanovených údajov bolo vyčíslené  ročné zníženie nepriamych finančných nákladov na podnikateľské prostredie vo výške 1 282 €.  
Celkový ročný pozitívny vplyv tejto regulácie na podnikateľské prostredie je vo výške 13 632 €.

